करण जौहर की फिल्म 'तख्त' बनी विवादों का हिस्सा, जानिए क्या है पूरा मामला? - Nedrick News
बॉलीवुड के फेमस डायरेक्टर करण जौहर की अपकमिंग फिल्म ‘तख्त’ विवादों में घिरी हुईं है. अभी तक फिल्म का ट्रेलर भी सामने नहीं आया, उससे पहले ही लोग फिल्म को बॉयकाट करने की बात कह रहे हैं. सोशल मीडिया पर #BoycottTakht ट्रेंड कर रहा है. दरअसल, विवाद फिल्म के राइटर हुसैन हैदरी की वजह से हुआ.
फिल्म के राइटर हुसैन ने एक विवादित ट्वीट कर दिया था, जिसके बाद लोग सोशल मीडिया पर लगातार इसे बॉयकाट करने की बात कह रहे है. हाल ही में हुसैन ने हिंदुओं के खिलाफ एक विवादित ट्वीट किया, जिसको लेकर जमकर हंगामा हो रहा है. उन्होनें अपनी इस ट्वीट में ‘हिंदु आतंकवाद’ शब्द का भी इस्तेमाल किया था.
ट्वीट को लेकर लोग उनकी जमकर आलोचना कर रहे है. साथ ही करण जौहर से ये मांग भी की जा रही है कि वो अपनी फिल्म से हुसैन हैदरी को निकाल दें. सोशल मीडिया पर लोग करण जौहर को धमकी देते हुए नजर आ रहे हैं कि अगर इसके लिए उन्होनें कोई कदम नहीं उठाया तो उनकी फिल्म का सभी हिंदु बहिष्कार करेंगे.
बता दें कि करण जौहर की ‘तख्त’ एक मल्टीस्टारर फिल्म है. इसमें रणवीर सिंह, आलिया भट्ट, अनिल कपूर, भूमि पेडनेकर, जाह्नवी कपूर और विक्की कौशल जैसे दिग्गज कलाकर एक साथ नजर आएंगे. ये फिल्म अगले साल क्रिसमस पर रिलीज होने वाली है.
Tags: Boycott TakhtKARAN JOHARSOCIAL MEDIATakhtTrendingकरण जौहरट्रेंडिंगतख्तबॉयकॉट तख्तसोशल मीडिया